**Наредба за изменение и допълнение на Наредба № 5 от 1.09.2004 г. за корабните документи**

(обн., ДВ, бр. 88 от 2004 г., доп., бр. 109 от 2004 г., изм. и доп., бр. 73 от 2005 г., бр. 9, 30 и 49 от 2009 г., изм. и доп., бр. 54 от 2010 г., бр. 11 от 2011 г., бр. 39 от 2013 г., бр. 7 от 2015 г., изм. и доп., бр. 52 от 2017 г., бр. 62 от 2017 г.)

**§ 1.** В чл. 17 се правят следните изменения и допълнения:

1. В ал. 1 след думите „се издава на“ се добавя „неизвършващи стопанска дейност морски“, а думите „малки кораби, неизвършващи стопанска дейност“ се заменят с „малки кораби плаващи по вътрешните водни пътища“;

2. Алинея 3 се изменя така:

„(3) Контролният талон за преглед на кораб е неразделна част от Свидетелството за регистрация и се издава със срок на валидност не по-дълъг от:

1. три години за неизвършващи стопанска дейност морски неконвенционални кораби;

2. пет години за малки кораби, плаващи по вътрешните водни пътища.“;

3. Създава се ал. 4:

„(4) Контролният талон се подновява при изтичане на срока на неговата валидност или при извършени съществени промени на корпуса, конструкцията, машините или механизмите на кораба.“.

**§ 2.** В чл. 33 се правят следните изменения и допълнения:

1. В ал. 1 думите „(приложение № 21)“ се заличават;

2. Алинея 5 се изменя така:

„(5) Документите се издават на английски език от:

1. упълномощена от ИА „МА“ призната организация по смисъла на Регламент (ЕО) № 391/2009 на Европейския парламент и на Съвета от 23 април 2009 г. относно общи правила и стандарти за организациите за проверка и преглед на кораби (ОВ, L 131 от 28 май 2009 г.), поправка – ОВ, L 74 от 22 март 2010 г., изменен с Регламент за изпълнение (ЕС) № 1355/2014 на Комисията от 17 декември 2014 г. (ОВ, L 365 от 19 декември 2014 г.) – за морските кораби с неограничен район на плаване;

2. директора на съответната дирекция „Морска администрация“ от ИА „МА“ (съответно приложение № 21 или № 21а) – за всички други морски кораби.“;

3. Алинея 6 се изменя така:

„(6) Документът по ал. 1 се заверява междинно от:

 1. издалата го призната и утвърдена по реда на чл. 73, ал. 3 КТК организация, ако дейността по извършване на междинни заверки е включена в обхвата на упълномощаването;

2. директора на съответната дирекция „Морска администрация“ или оправомощено от него лице.“;

4. Създава се ал. 7:

„(7) Документите по ал. 1 и 3 се издават и междинна заверка на документа по ал. 1 се извършва след одит за установяване на съответствие с изискванията на кодекса по ал. 1, извършен от призната организация – в случаите на ал. 5 и ал. 6, или от ИА „МА“ – в случаите по ал. 5, т. 2 и ал. 6, т. 2.“.

**§ 3.** В чл. 41 ал. 3 се изменя така:

„(3) Международното удостоверение за развлекателни кораби е със срок на валидност:

1. не по-дълъг от пет години за кораби, неизвършващи стопанска дейност;

2. не по-дълъг от една година в останалите случаи.“;

**§ 4.** В чл. 61 се правят следните изменения:

1. В ал. 1 думите „(приложение № 49)“ се заличават, а думите „наредбата по чл. 60а, ал. 2 от Закона за морските пространства, вътрешните водни пътища и пристанищата на Република България“ се заменят с „Наредбата за условията и реда за постигане сигурността на корабите, пристанищата и пристанищните райони, приета с Постановление № 374 на Министерския съвет от 2014 г. (обн., ДВ, бр. 99 от 2014 г.)“;

2. Алинея 2 се изменя така:

„(2) За срока на валидност, реда и условията за издаване, заверка, потвърждаване на валидността и подновяване на документа по ал. 1 се прилагат разпоредбите на чл. 108 – 120 от Наредбата за условията и реда за постигане сигурността на корабите, пристанищата и пристанищните райони.“;

3. Алинея 3 се изменя така:

„(3) Международното свидетелство за сигурност на кораба се издава във формата, определена в Приложение № 5 към чл. 111, ал. 1 от Наредбата за условията и реда за постигане сигурността на корабите, пристанищата и пристанищните райони.“;

4. Алинея 4 се отменя.

5. В ал. 5 думите „наредбата по чл. 60а, ал. 2 от Закона за морските пространства, вътрешните водни пътища и пристанищата на Република България“ се заменят с „Наредбата за условията и реда за постигане сигурността на корабите, пристанищата и пристанищните райони“;

6. Алинея 6 се изменя така:

„(6) За срока на валидност и реда и условията за издаване на документа по ал. 5 се прилагат разпоредбите на чл. 121 – 123 от Наредбата за условията и реда за постигане сигурността на корабите, пристанищата и пристанищните райони.“.

**§ 5.** В чл. 80, ал. 1, т. 2 думата „ежегоден“ се заличава.

**§ 6.** В чл. 106, ал. 1, т. 2 думата „ежегоден“ се заличава.

**§ 7.** В § 3 от Допълнителните разпоредби се правят следните изменения:

1. В т. 11 думата „пристанищата“ се заменя с „пристанищните съоръжения“;

2. В т. 14 думата „пристанищата“ се заменя с „пристанищните съоръжения“.

**§ 8.** В Приложение № 1 към чл. 3, ал. 1 се правят следните изменения:

1. На ред 20 „Свидетелство за управление на безопасната експлоатация на кораба и предотвратяване на замърсяването“; Safety Management Certificate; Interim Safety Management Certificate“, в колона 3 думите „Чл. 33, ал. 1 и 3“ се заменят с „Чл. 33, ал. 5, т. 2“;

2. На ред 51 „Международно свидетелство за сигурност на кораба“; International Ship Security Certificate; Interim International Ship Security Certificate“, в колона 4 думите „№ 49, 49а“ се заменят с „№ 5 към чл. 111, ал. 1 и № 6 към чл. 121а от Наредбата за условията и реда за постигане сигурността на корабите, пристанищата и пристанищните райони“.

**§ 9.** Приложение № 21 към чл. 33, ал. 1 става Приложение № 21 към чл. 33, ал. 5, т. 2.

**§ 10.** Приложение № 21а към чл. 33, ал. 3 става Приложение № 21 към чл. 33, ал. 5, т. 2.

**§ 11.** Приложение № 49 към чл. 61, ал. 1 се отменя.

**§ 12.** Приложение № 49а към чл. 61, ал. 5 се отменя.

**ЗАКЛЮЧИТЕЛНА РАЗПОРЕДБА**

**§ 13.** Разпоредбите на § 2, § 4, § 8, § 9, § 10, § 11 и 12 влизат в сила от 1 януари 2018 г.

**Ивайло Московски**

*Министър на транспорта,*

*информационните технологии и съобщенията*